"அறத்தாறிதுவென வேண்டா சிவிகை பொறுத்தானோ டூர்ந்தா னிடை." -எனக் காண்டலளவை கூறலின், குறிப்பு வினைமுற்று ஒன்றேனும் அமையாது, தெரிநிலைவினை அமைத்தாரென்க, அறத்தாறு தெரியநிற்றலின்.  'அறஞ்செய' என இருமொழியில் மூவினமும், 'விரும்பு' என ஒருமொழியில் மூவினமும் அமைத்தமையின் அறஞ்செய்தற்கும், அதனைவிரும்புதற்கும் வலியோர், மெலியோர், இடையோர் என்ற மூவரும் உரியாரென்க.  அறஞ்செய என மகரந்திரிய வைத்தது என்குறித்ததெனின், வரம்புயர என அரசனை வாழ்த்தெடுக்குமாறுபோல, அறஞ்செய்வார்க்கு மலந்திரியும் என்பது குறித்ததென்க. ;ம= மலம்.  செயவிரும்பு. இயல்புப் புணர்ச்சிபடக் கூறியதென்னெனின், அறஞ்செய விரும்புங்கால், உள்ளந்திரிபின்றி இருத்தல் வேண்டுமாகலின், அப்புணர்ச்சிபடக் கூறினார். அறமெனப் பொதுப்படக் கூறியவாற்றான் முப்பத்திரண்டு அறமுங் கொள்ளப்படும். அறஞ்செய விரும்பு என்பதில் முதற்கண்ணும், இறுதிக்கண்ணும் அ-உ என்னும் எழுத்துகளை வைத்தது என்குறிப்பு எனின், அவை முறையே எடடும் இரண்டும் என்னும் எண்ணாகலின், அவற்றது இலக்கணங்களை அறிதல் வேண்டுமென்பது குறித்ததென்க. எட்டாவது என்ன? இரண்டாவது என்ன? என்பது, "கூடிய வெட்டு மிரண்டுங் குவிந்தறி